Diari Oficial de la Generalitat Valenciana


Sumari del DOGV 7631, del 07-10-2015 (2015/8085)

RESOLUCIÓ de 29 de setembre de 2015, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients número 80/15-EAE Picassent, 82/15-EAE Paterna i 84/15-EAE el Campello.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7631

Data del DOGV
:   07-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8085


Data del document
:   29-09-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Campello, el
    * Picassent
    * Paterna
    * impacte ambiental

RESOLUCIÓ de 29 de setembre de 2015, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients número 80/15-EAE Picassent, 82/15-EAE Paterna i 84/15-EAE el Campello. [2015/8085]  
De conformitat amb l'article 51.7 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, de la Comunitat Valenciana, el qual estableix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 80/15-EAE Picassent, 82/15-EAE Paterna i 84/15-EAE el Campello.  
  
  
«Informe ambiental i territorial estratègic  
Expedient: 80/3633-VBP.  
Títol: Modificació puntual número 29 del PGOU.  
Promotor: Ajuntament de Picassent.  
Autoritat substantiva: Ajuntament de Picassent.  
Localització: Picassent (València).  
  
La Comissió Ambiental va adoptar l'acord sobre la necessitat de sotmetre a avaluació ambiental estratègica la modificació puntual número 29 del PGOU de Picassent, en sessió realitzada el 12 de juny de 2015.  
En data 14 d'abril de 2015 es rep en el Registre General de la Conselleria d'Infraestructures, Territori i Medi Ambient, remesa per l'Ajuntament de Picassent, la sol·licitud d'inici del procediment simplificat d'avaluació ambiental i territorial estratègica relativa a la modificació puntual número 29 del pla general d'ordenació urbana (PGOU) del mencionat municipi, denominada «Programa d'actuació integrada per la l'obertura i la urbanització del carrer de les Palmeres (parcial) i el carrer perpendicular a aquest del barri de Sant Ramon».  
  
Documentació presentada  
La sol·licitud d'inici s'acompanya d'un únic document, en format paper, titulat «Sol·licitud d'inici d'avaluació ambiental i territorial estratègica. Modificació puntual de l'ordenació detallada del PGOU. Programa d'actuació integrada per a l'obertura i la urbanització [...]», explicatiu de la modificació i que incorpora el contingut indicat en els apartats 50.1 i 50.2.  
  
Planejament vigent  
El planejament municipal vigent consisteix en un pla general d'ordenació urbana aprovat definitivament per Resolució de 29 de setembre de 1998, de la Comissió Territorial d'Urbanisme (BOP d'1 de febrer de 1999, DOCV 05.03.1999).  
  
Objecte, àmbit i justificació de la modificació puntual  
L'objecte de la modificació és la delimitació, a través del corresponent programa d'una unitat d'execució (UE) per a l'obertura i la urbanització d'un tram del carrer de les Palmeres i el carrer perpendicular a aquest, que es pretén gestionar pel sistema d'actuacions integrades.  
  
La delimitació d'unitats d'execució forma part de l'ordenació detallada (35.1.h LOTUP) i ja que aquesta UE no estava prevista en el pla, comporta la seua modificació puntual.  
L'àmbit de l'actuació el conformen part del vial de les Palmeres, el carrer perpendicular a aquest i les parcel·les que donen enfront d'aquests trams viaris i que com a conseqüència de la seua obertura i urbanització, i les corresponents cessions a l'administració municipal del sòl viari, adquireixen la condició de solar.  
Ambdós vials estaven previstos en el PGOU i formen part de la urbanització del barri de Sant Ramon. El vial de les Palmeres queda inclòs parcialment en la UE-8.2 (la meitat des del seu eix) i la resta i el carrer perpendicular no pertanyen a cap altra UE o àmbit d'actuació. El viari mencionat està classificat com a sòl urbà residencial unifamiliar dins de la subzona UNI-8 però està cedit i urbanitzat de manera incompleta i irregular en un àmbit que es troba consolidat per l'edificació.  
En la documentació es fa referència a distintes superfícies. Respecte del viari en pla 5: terrenys objecte d'urbanització, es mencionen 689,89 m², i en pla 4: terrenys destinats a vials objecte de cessió detallat per parcel·les, s'indiquen 727,87 m², encara que sumant les cessions corresponents a cada parcel·la resulten 908,75 m². Respecte de l'àmbit complet (viaris i parcel·les), en la documentació no s'especifica la superfície, però es detallen (pla 5) les corresponents a les parcel·les afectades (1, 2, 3, 4, 5.1, 5.2 i 6) que en conjunt representen 8.561 m².  
  
  
L'Ajuntament opta, en aquesta zona semiconsolidada i amb urbanització preexistent parcial, per una actuació integrada (que desenvoluparà per gestió directa) per a executar de manera conjunta i homogènia la urbanització i garantir-ne així la qualitat. Es planteja aquesta opció com a alternativa al mode en què s'ha desenvolupat al llarg del temps la urbanització de Sant Ramon, que ha provocat que les xarxes de subministrament i canalitzacions no estiguen prou dimensionades per a admetre altres connexions per mitjà d'actuacions aïllades.  
La modificació afecta únicament els instruments de gestió del pla, en el qual estan previstes les condicions i la integració de l'actuació en l'entorn i no es modifiquen ni les determinacions de caràcter estructural ni l'aprofitament establit en aquell.  
  
Possibles efectes sobre el medi ambient  
Realitzada l'anàlisi tècnica de la documentació presentada, inclosos els informes, i consultada la cartografia temàtica de la Conselleria d'Infraestructures, Territori i Medi Ambient, s'observa que el desenvolupament de la modificació proposada no presenta afeccions sobre el medi ambient, únicament afecta el sòl urbà del municipi consolidat per l'edificació però parcialment urbanitzat i la modificació únicament incideix en aspectes relacionats amb la gestió.  
  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta, en la seua condició d'administracions públiques afectades, de:  
  
  
Consulta Informe Administració consultada  
28.04.2015 04.06.2015 CITMA. Servei Territorial d'Urbanisme  
28.04.2015 10.06.2015 CITMA. Subdirecció General d'Ordenació, Planificació i ATE.  
Servei d'Infraestructura Verda i Paisatge  
  
  
Nota: els informes emesos es publicaran en la pàgina web www.cma.gva.es/eae o http://www.citma.gva.es/web/evaluacion-ambiental-y-territorial/buscador-por-municipios junt amb l'informe ambiental i territorial estratègic.  
  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d i 51.1 de la LOTUP.  
  
Aspectes urbanístics  
El 4 de juny de 2015, el Servei Territorial d'Urbanisme informa que atés que l'àmbit afectat manté la seua classificació com a sòl urbà, sense augmentar-se el seu aprofitament ni variar-se la seua ordenació detallada, es considera que de la modificació proposada no es derivaran efectes significatius sobre el medi ambient des de la visió de les competències urbanístiques d'aquest servei. No obstant això, s'assenyalen uns certs aspectes de la documentació a esmenar:  
- Atés que es recorre a la consideració de situacions semiconsolidades amb delimitació d'una actuació integrada, en aplicació de l'article 73.1.b, es considera necessari ampliar la motivació de la unitat d'execució, analitzant la possible existència als voltants de l'àmbit d'altres situacions semblants (sòl viari pendent d'obtenció i execució) i justificant les edificacions existents i la seua adequació al planejament vigent.  
  
- A més, s'haurà d'aclarir si finalment s'opta per un sistema de gestió d'actuació integrada o una àrea de repartiment uniparcel·lari propi de les actuacions aïllades.  
  
Paisatge  
De conformitat amb el que estableix l'article 6 de la Llei 5/2014, LOTUP, el paisatge s'integrarà en totes les polítiques sectorials que hi incidisquen i, en concret en la planificació territorial i urbanística, i actuarà com a criteri condicionant en la implantació d'usos, activitats i infraestructures, la gestió i conservació d'espais naturals i la conservació i valoració d'espais culturals.  
El 10 de juny de 2015, el Servei d'Infraestructura Verda i Paisatge informa que, atenent l'àmbit, l'objecte i l'abast de la modificació, aquesta no tindrà incidència en el paisatge urbà de la urbanització del barri de Sant Ramon, atés que no s'alterarà el seu caràcter ni la seua percepció, i no és necessària la incorporació d'instrument de paisatge per a la seua tramitació. També assenyala que, atenent l'article 44 de la LOTUP, correspon a la Conselleria informar sobre els instruments de paisatge quan l'aprovació siga autonòmica.  
Per tant, atés que les determinacions d'aquesta modificació són d'ordre detallat, el competent per a valorar la necessitat d'incorporar criteris conforme a l'article 6.3 de la LOTUP serà l'Ajuntament, que hauria d'emetre el seu informe amb caràcter previ a l'aprovació de la modificació puntual.  
  
Consideracions jurídiques  
L'avaluació ambiental estratègica és l'instrument de prevenció establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La directiva esmentada s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic, per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el Text Refós de la Llei de Sòl, estableix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Acord  
Segons estableix l'article 51.2 de la LOTUP, per considerar, d'acord amb els criteris de l'annex VIII d'aquesta llei, que la modificació puntual número 29 del PGOU de Picassent avaluada no estableix el marc per a projectes i altres activitats subjectes a avaluació d'impacte ambiental; que no incideix en el model territorial ni afecta els objectius de qualitat ambiental o el desenrotllament equilibrat del territori, que el seu desenrotllament no té incidència en la gestió directa de residus o la protecció dels recursos hídrics ni genera problemes ambientals significatius, ni provoca efectes en el patrimoni cultural, espais naturals, àrees o paisatges amb rangs de protecció reconeguts en els àmbits nacional, comunitari o internacional i, tenint en compte els informes emesos, es pot concloure que la modificació puntual núm. 29 no presenta efectes significatius sobre el medi ambient i per tant se sotmet al procediment d'avaluació ambiental i territorial estratègica simplificat.  
  
D'acord amb allò que s'ha exposat, es resol:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 29 del pla general d'ordenació urbana de Picassent, denominada «Programa d'actuació integrada per a l'obertura i la urbanització del c/les Palmeres (parcial) i el carrer perpendicular a aquest del barri de Sant Ramon», d'acord amb els criteris de l'annex VIII de la LOTUP, per no tindre efectes significatius sobre el medi ambient, correspon continuar la tramitació de la modificació d'acord amb la seua normativa sectorial, i l'Ajuntament haurà esmenar els aspectes urbanístics assenyalats i els possibles errors en les superfícies de cessió i valorar la necessitat d'incorporar criteris en matèria de paisatge, conforme a l'article 6.3 de la LOTUP, i emetrà el seu informe amb caràcter previ a l'aprovació de la modificació puntual.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'ha procedit a l'aprovació de la modificació en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es refereix l'article 51.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
A la vista de tot això, la Comissió d'Avaluació Ambiental acorda: emetre un informe ambiental i territorial estratègic favorable en el procediment simplificat de la modificació puntual núm. 29 del PGOU de Picassent per considerar que no té efectes significatius en el medi ambient.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
Cosa que li notifique perquè en prenga coneixement i tinga els efectes oportuns.  
La qual cosa se certifica abans de l'aprovació de l'acta corresponent i a reserva dels termes precisos que se'n deriven, d'acord amb el que autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 16 de juny de 2015.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Núm. d'expedient: 82-2015-EAE.  
Títol: Modificació puntual de l'estudi de detall de la parcel·la EC2 del pla parcial Lloma Llarga.  
Promotor: Ajuntament de Paterna.  
Autoritat substantiva: Ajuntament de Paterna.  
Localització: Paterna (València).  
  
La Comissió Ambiental va adoptar l'acord sobre la necessitat de sotmetre a avaluació ambiental estratègica la modificació puntual de l'estudi de detall de la parcel·la EC2 del pla parcial Lloma Llarga a Paterna, en sessió realitzada el 12 de juny de 2015.  
En data 22 d'abril de 2015 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental i Territorial, una sol·licitud d'inici de l'avaluació ambiental i territorial estratègica de la modificació puntual de l'estudi de detall de la parcel·la EC2 del pla parcial Lloma Llarga del municipi de Paterna (València).  
  
Documentació presentada  
La Direcció General de Qualitat Ambiental de la Conselleria d'Infraestructures, Territori i Medi Ambient remet a la Direcció General d'Avaluació Ambiental i Territorial, per considerar que es tracta d'un assumpte de la seua competència, la documentació relativa a la modificació puntual de l'estudi de detall de la parcel·la EC2 del pla parcial Lloma Llarga del municipi de Paterna (València), presentada per l'Ajuntament i consistent en un document inicial estratègic, la modificació de l'estudi de detall i un estudi d'integració paisatgística, de data de febrer de 2015, segons el que estableix l'article 50 de la Llei 5/2014, de 25 de juliol, D'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
  
Planejament vigent  
Paterna compta amb un pla general d'ordenació urbana aprovat per la Comissió Territorial d'Urbanisme (CTU) el 15 de novembre de 1990 (BOP de València de 27.11.1990); el planejament esmentat no va ser sotmés a avaluació ambiental.  
La revisió del pla general compta amb document de referència emés per la Comissió d'Avaluació Ambiental de data 15 de febrer de 2013 (expedient 81-2011-EAE).  
  
Modificació puntual: antecedents, àmbit, justificació, objecte i alternatives  
Antecedents. Aquesta proposta de modificació d'instrument d'ordenació té el seu origen en el concurs d'idees per a la nova sala polivalent del Liceu Francés de València, convocat per l'AEFE (Agence pour l'Enseignement Français à l'Étranger).  
Segons s'indica en la documentació aportada: «L'instrument de planejament que es pretén tramitar consisteix en una modificació puntual de l'estudi de detall de la parcel·la EC2 (Liceu Francés de València) del sector 5 - Pla parcial Lloma Llarga de Paterna», que va ser aprovat pel Ple de l'Ajuntament el 25 de novembre de 2009, en substitució d'un estudi de detall anterior de data 25 de juliol de 2002.  
Àmbit. El Liceu Francés de València es localitza al municipi de Paterna, a l'est del terme municipal, en l'àmbit del pla parcial Lloma Llarga, entre el barranc d'en Dolça i la carretera CV-35. El centre educatiu ocupa la parcel·la EC2 que es troba classificada com a sòl urbà d'ús educatiu cultural. La seua superfície és de 37.642 m² i presenta una forma rectangular de 280×135 metres aproximadament, amb orientació nord-oest sud-est.  
  
Localització del centre educatiu  
  
Justificació. Segons s'indica en la documentació aportada: «[...] el Liceu Francés de València acusa la necessitat d'un equipament multiusos (sala polivalent) a fi de poder allotjar les diverses funcions complementàries a la docència que es donen en un centre educatiu de la seua envergadura. [?] De fet, el vigent estudi de detall reserva a aquest fi un volum edificable de forma rectangular de PB+2 al costat del carrer de la Murta.»  
A la necessitat d'aquesta sala polivalent, s'afig la de resoldre determinats espais d'intendència del col·legi, com són l'accés rodat per a l'abastiment de mercaderies a la zona de cuina, o la reordenació i racionalització dels espais d'instal·lacions i manteniment del centre.  
  
Aquestes circumstàncies van derivar finalment en la convocatòria d'un concurs d'idees convocat per l'AEFE - Agence pour l'Enseignement Français à l'Étranger. Seleccionats per currículum cinc equips professionals, a principis de 2015 es resol el concurs amb la selecció de la proposta guanyadora, que és la que motiva la redacció de la present modificació puntual de l'estudi de detall del solar en què s'ubica el centre educatiu.  
Objecte. Segons s'indica en la documentació aportada: «L'objecte de la present modificació puntual és redefinir determinades característiques formals i d'ocupació del volum mencionat de la parcel·la EC2, dins dels paràmetres urbanístics del pla parcial aprovat i assignats a la parcel·la esmentada.» La redefinició volumètrica respecte de la definida en el vigent estudi de detall té com a finalitat possibilitar la implantació de la proposta guanyadora del concurs d'idees realitzat pel centre per a la construcció d'una edificació auxiliar (sala polivalent).  
  
Alternatives. Respecte a les alternatives cal assenyalar, tal com s'indica en la documentació aportada, que durant la fase de concurs d'idees mencionat amb anterioritat i després de la selecció prèvia de quasi 60 candidatures tècniques, cinc propostes projectuals de sala polivalent es van sotmetre, de manera anònima, al parer d'un jurat compost per responsables del Liceu Francés de València (representat en veu i vot per direcció, professorat i AMPA), junt amb una sèrie de tècnics (arquitectes) del Ministeri Francés de Cultura i arquitectes locals. Fruit de les seues decisions es va triar el projecte de sala polivalent i condicionament del seu entorn que dóna origen a aquesta proposta de planejament. No obstant això, les quatre propostes restants no han pogut ser aportades en aquest document, atés el seu caràcter anònim i privat.  
En conseqüència es pot establir:  
Alternativa 0. Suposa adoptar per al nou projecte de sala polivalent, la volumetria rectangular fixada per les determinacions del vigent estudi de detall.  
  
Proposta volumètrica segons ED vigent  
  
El seu principal inconvenient: no se satisfà l'aspiració del centre educatiu de tindre una edificació singular i representativa d'aquest i queda, així mateix, sense resoldre l'ordenació d'espais exteriors que permeta establir-ne un ús racional.  
Alternativa 1. Constituïda per l'opció seleccionada en el concurs d'idees. «Segons la mateixa memòria del projecte guanyador del concurs, es proposa una volumetria alternativa a la definida en l'actual estudi de detall per a la futura sala polivalent a fi d'unir els diferents volums definits en aquesta zona de la parcel·la en un sol volum destinat a la nova sala polivalent com a ús principal i a determinats usos secundaris destinats al manteniment del centre com ara magatzems, instal·lacions, etc. com a ús secundari. El nou volum manté les PB+2 previstes però es redefineix amb una forma cilíndrica i exempta. La modificació que ací es proposa [?] es justifica per la intenció d'integrar el nou volum en el conjunt de volums cilíndrics existents en aquesta zona de la parcel·la i que tant caracteritzen l'arquitectura del Liceu Francés de València.»  
  
  
Proposta volumètrica segons concurs d'idees  
  
Imatge segons concurs d'idees  
  
Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenvolupament de la modificació proposada no presenta afeccions sobre el medi ambient, únicament afecta el sòl urbà del municipi i, per tant, la modificació únicament incidirà sobre les determinacions que regulen el règim d'ús i edificació del sòl.  
  
  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta de les administracions públiques afectades:  
  
  
Data consulta Data informe Administració pública consultada  
06.05.2015 01.06.2015 Servei Territorial d'Urbanisme  
06.05.2015 09.06.2015 CITMA - SDG d'Ordenació, Planificació i ATE.  
Servei d'Infraestructura Verda i Paisatge  
  
  
En contingut íntegre dels informes es podrà consultar en el lloc web: http://www.cma.gva.es/eae.  
  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d i 51.1 de la LOTUP.  
El Servei Territorial d'Urbanisme de València emet un informe, en data 1 de juny de 2015, en què indica que: «Atés que l'illa afectada manté la seua classificació com a sòl urbà, i que les determinacions de l'estudi de detall proposat s'ajusten a les previstes en l'article 41.1 de la LOTUP, es considera que de l'estudi de detall proposat no es derivaran efectes significatius sobre el medi ambient des de la visió de les competències urbanístiques d'aquest servei.»  
El 9 de juny de 2015, el Servei d'Infraestructura Verda i Paisatge emet un informe en què indica que: «Tenint en compte l'objecte i l'abast de l'estudi proposat, es pot preveure que aquest tinga incidència en el paisatge susceptible de configuració d'acord amb el planejament vigent, si bé, atenent l'estudi d'integració paisatgística elaborat i atés que es preveu la utilització de volumetries semblants a les existents i la preservació del patró d'ocupació de la parcel·la, la incidència esmentada no serà significativa, ja que la proposta no modificarà el caràcter i la percepció del paisatge esmentat. En aquest sentit, en la documentació gràfica aportada poden comprovar-se les principals mesures adoptades en relació amb la integració paisatgística de l'actuació.  
Per això, sense perjuí de la valoració de l'òrgan competent per a l'aprovació de l'estudi de detall, aquest servei considera que amb el contingut de l'estudi d'integració paisatgística elaborat es compliria el que estableix l'article 41 de la LOTUP.  
[?]quant a l'estudi de detall objecte d'informe, si totes les seues determinacions afecten l'ordenació detallada, sense alterar l'estructural, la competència per a l'informe relatiu a la seua integració paisatgística serà municipal.»  
  
Consideracions jurídiques  
L'avaluació ambiental estratègica és l'instrument de prevenció establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La directiva esmentada s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el Text Refós de la Llei de Sòl, estableix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Acord  
Vist que la modificació puntual proposada es desenvolupa únicament en sòl classificat com a urbà i segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que la modificació avaluada no influeix en altres plans o programes; no té incidència en el model territorial vigent en el municipi ni produeix increment en el consum de recursos; no suposa afecció significativa sobre elements del patrimoni natural i cultural, tenint en consideració els informes emesos, es pot concloure que la modificació puntual de l'estudi de detall de la parcel·la EC2 del pla parcial Lloma Llarga, no presenta efectes significatius sobre el medi ambient i per tant se sotmet al procediment d'avaluació ambiental i territorial estratègica simplificat.  
D'acord amb allò que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual de l'estudi de detall de la parcel·la EC2 del pla parcial Lloma Llarga del municipi de Paterna (València), d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació del pla especial d'acord amb la seua normativa sectorial.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'ha procedit a l'aprovació de la modificació puntual en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació puntual.  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels Òrgans Territorials, d'Avaluació Ambiental i Urbanístics de la Generalitat.  
A la vista de tot això, la Comissió d'Avaluació Ambiental acorda: emetre l'informe ambiental i territorial estratègic favorable en el procediment simplificat de la modificació puntual de l'estudi de detall de la parcel·la EC2 del pla parcial Lloma Llarga a Paterna per considerar que no té efectes significatius en el medi ambient.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
Cosa que li notifique perquè en prenga coneixement i tinga els efectes oportuns.  
La qual cosa se certifica abans de l'aprovació de l'acta corresponent i a reserva dels termes precisos que se'n deriven, de conformitat amb el que autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 16 de juny de 2015.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Expedient: 84/5105-KQI.  
Títol: Modificació puntual número 6 del PGOU del Campello.  
Promotor: Ajuntament del Campello.  
Autoritat substantiva: Ajuntament del Campello.  
Localització: el Campello (Alacant).  
  
La Comissió Ambiental va adoptar l'acord sobre la necessitat de sotmetre a avaluació ambiental estratègica la modificació puntual número 6 del PGOU del Campello, en sessió realitzada el 12 de juny de 2015.  
El 20 d'octubre de 2014, ha tingut entrada en el Registre General de la Conselleria d'Infraestructures Territori i Medi Ambient, remesa per la Direcció Territorial d'Alacant, una sol·licitud d'inici d'avaluació ambiental i territorial estratègica en relació amb la modificació puntual núm. 6 del pla general d'ordenació urbana del Campello.  
  
  
Documentació presentada  
La sol·licitud d'inici s'acompanya, en format paper i digital, de l'esborrany de la modificació i del document inicial estratègic amb el contingut previst en els apartats 50.1 i 50.2 de la LOTUP, per considerar l'òrgan promotor que resulta aplicable el procediment simplificat.  
  
  
Planejament vigent  
El pla general d'ordenació urbana (PGOU) del Campello va ser aprovat definitivament per acord de la Comissió Territorial d'Urbanisme d'Alacant de data 1 d'abril de 2011 (BOP 12.05.2011). Compta amb declaració d'impacte ambiental de 20 de novembre de 2009 i resolució complementària de 6 de maig de 2011 (expedient 93/5506-JOR).  
  
  
Objecte, àmbit i justificació de la modificació puntual  
L'objecte de la modificació 6 del PGOU del Campello és el canvi d'ús d'una parcel·la qualificada com a equipament públic educatiu de la xarxa secundària, per a adaptar-la a un ús públic administratiu.  
El canvi d'ús està motivat per la necessitat d'implantar les instal·lacions destinades a albergar la nova caserna de la guàrdia civil. En l'actualitat, la caserna existent es troba ubicat en l'entorn de la Illeta, entorn de gran valor paisatgístic i arqueològic. L'edifici en què s'allotja té mes de 50 anys, el seu estat de conservació és molt deficient i redunda en un impacte visual negatiu. A més, s'ubica en un sòl qualificat com a zona verda (SJL) i a tan sols 5 m de la Torre, amb condició de BIC, i irromp en el seu entorn de protecció.  
  
S'assenyala en la documentació que la modificació es limita únicament i exclusivament al canvi d'ús d'equipament de xarxa secundària per a ús educatiu (SET) a equipament de xarxa secundària d'ús administratiu institucional (SQA), tot mantenint el seu caràcter d'ús i propietat pública.  
La parcel·la l'ús de la qual es pretén modificar per a albergar-hi la nova caserna, està situada en sòl urbà enfront dels carrers Vent de Mestral, Vent de Llevant i Vent de Llebeig. És un sòl de propietat municipal de 5.000 m², provinent del desenrotllament del SUP/5 de l'anterior pla general, completament urbanitzat en tots els seus fronts, amb disponibilitat de connexió a tots els serveis i amb alt grau d'edificació en l'entorn.  
S'assenyala en la documentació que les característiques de la modificació no incideixen en els instruments de planificació territorial o sectorial, ni resulta necessari valorar la seua incardinació en l'ETCV.  
Es menciona que per a seleccionar la parcel·la on ubicar les noves instal·lacions es van considerar diverses alternatives, totes corresponents a sòls dotacionals de propietat municipal i en sòl urbà consolidat. L'elecció respon, segons el criteri de la Direcció General de la Guàrdia Civil (servei d'aquarterament), als paràmetres que al seu parer resulten més idonis per a albergar-hi les instal·lacions esmentades i la seua adequada connexió rodada a la vies principals.  
  
Possibles efectes sobre el medi ambient  
Realitzada l'anàlisi tècnica de la documentació presentada, inclosos els informes i consultada la cartografia temàtica de la Conselleria d'Infraestructures, Territori i Medi Ambient, s'observa que el desenvolupament de la modificació proposada no presenta afeccions sobre el medi ambient, únicament afecta el sòl urbà del municipi, en concret, l'assignació d'usos a les reserves dotacionals públiques.  
  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta, en la seua condició d'administracions públiques afectades, de:  
  
  
Consulta Informe Administració consultada  
 14.10.2014 CITMA. Servei Territorial d'Urbanisme  
  
19.11.2014  
01.04.2015   
07.01.2015  
08.06.2015 CITMA. Subdirecció General d'Ordenació, Planificació i ATE  
Servei d'Ordenació del Territori (PATRICOVA)  
Servei d'Infraestructura Verda i Paisatge  
19.11.2014 19.01.2015 Conselleria d'Educació, Cultura i Esport.  
DG de Cultura  
19.11.2014 26.12.2014 Conselleria d'Educació, Cultura i Esport.  
SA Educació i Formació. Servei   
d'Infraestructures  
19.11.2014 12.01.2015 Conselleria de Governació i Justícia.  
DG de Prevenció, Extinció d'Incendis i Emergències  
19.11.2014 € Subdelegació del Govern a Alacant  
  
  
Nota: els informes emesos es publicaran en la pàgina web www.cma.gva.es/eae o http://www.citma.gva.es/web/evaluacion-ambiental-y-territorial/buscador-por-municipios junt amb l'informe ambiental i territorial estratègic.  
  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d i 51.1 de la LOTUP.  
  
Aspectes urbanístics  
En un ofici de remissió de data 14 d'octubre de 2014 s'assenyala, examinada la proposta pel Servei Territorial d'Urbanisme, que no se'n derivaran efectes significatius sobre el medi ambient i el territori des de la visió de les competències urbanístiques.  
  
Paisatge  
De conformitat amb els articles 6, 34 i 63 de la LOTUP, el paisatge ha d'integrar-se en la planificació territorial i urbanística a totes les escales, per mitjà de la incorporació en els seus plans i projectes de condicionants, criteris o instruments de paisatge, en funció de l'abast de les seues determinacions i del paisatge afectat.  
En el seu informe de 8 de juny de 2015, el Servei d'Infraestructura Verda i Paisatge assenyala que, atenent l'objecte i l'abast de la modificació proposada, es pot preveure que aquesta no tinga una incidència significativa en el paisatge, atés que el nou equipament haurà de respectar els paràmetres de l'edificació de la zona en què es troba i per això no resulta necessària l'elaboració d'instrument de paisatge.  
No obstant això, en cas que es requerisca amb posterioritat un instrument de planejament que, per qüestions funcionals, modifique els paràmetres edificatoris de l'equipament, serà aquest instrument el que haja d'anar acompanyat d'un estudi d'integració paisatgística que valore la seua incidència en el paisatge i permeta adoptar mesures per a reduir o eliminar els possibles efectes negatius i garantir la integració del nou equipament en el paisatge urbà.  
  
Risc d'inundació  
El pla d'acció territorial sobre prevenció del risc d'inundació (PATRICOVA), aprovat per mità de l'Acord del Consell de 28 de gener de 2003, estableix (art. 24, normes urbanístiques) que en sòl urbà afectat per risc d'inundació s'hauran d'imposar, quan pertoque, condicions per a l'adequació de l'edificació i infraestructures.  
El 7 de gener de 2015, el Servei d'Ordenació del Territori, ateses les cartografies d'inundabilitat aplicables en virtut de l'article 15 de la normativa urbanística del PATRICOVA i de la directriu 65.d del Decret 1/2011, de 13 de gener, del Consell, pel qual s'aprova l'estratègia territorial de la Comunitat Valenciana, informa que la modificació proposada està afectada per risc d'inundació (perillositat d'inundació derivada de l'anàlisi geomorfològica), que és compatible amb les determinacions normatives del PATRICOVA, que amb aquesta no se n'incrementa el risc i que no se'n derivaran efectes significatius sobre el medi ambient.  
  
No obstant això, assenyala que l'Ajuntament del Campello haurà de verificar la incidència del risc d'inundació en la modificació i determinar, en funció de l'anàlisi esmentada, si per a la implantació de la nova activitat han d'adoptar-se condicions d'adequació de les edificacions, prenent com a referència les establides en els articles 27 i 28 de la normativa urbanística del PATRICOVA.  
D'altra banda, en l'informe de 17 de desembre de la Direcció General de Prevenció, Extinció d'Incendis i Emergències es recorda que, tal com estableix el pla especial davant del risc d'inundacions a la Comunitat Valenciana (Decret 81/2010, de 7 de maig, del Consell), el Campello té risc d'inundació mitjà i per això l'Ajuntament haurà d'elaborar el seu pla d'acció municipal davant d'aquest risc.  
  
  
Risc sísmic  
En l'informe de 17 de desembre de la Direcció General de Prevenció, Extinció d'Incendis i Emergències es recorda que, segons la norma sisme resistent (NCSR-02) el municipi del Campello té una acceleració sísmica de 0,13 g. Per tant, en el desenvolupament de la modificació s'hauran d'adoptar les mesures establides a aquest efecte en la legislació indicada.  
També assenyala que, tal com estableix el pla especial enfront del risc sísmic a la Comunitat Valenciana (Decret 44/2011, de 29 d'abril, del Consell), aquest municipi té una intensitat sísmica de 8.0 (EMS), per a un període de retorn de 500 anys i per això l'Ajuntament haurà d'elaborar el seu pla d'acció municipal enfront d'aquest risc.  
  
  
Educació  
El 26 de desembre de 2014, el Servei d'Infraestructures i el Servei de Planificació Educativa de la Conselleria d'Educació, Cultura i Esport, atés que en la revisió del pla general es van establir reserves per a 14 noves línies d'Infantil-Primària, i són exigibles únicament 13 línies, que la modificació puntual núm. 6 no comporta increment de la població educativa i que la parcel·la SED en SUE-7 (de 8.855,12 m²) estava considerada per a la construcció d'un centre d'una línia, informa favorablement sobre la modificació.  
No obstant això, assenyala que en la memòria es preveu el canvi d'ús d'una part de la parcel·la (5.500 m²) i en plans es modifica la qualificació del total de la parcel·la i puntualitza que la superfície restant (3.355,12 m²) no és suficient per a ubicar-hi cap centre complet dels que imparteixen ensenyament de règim general però es podria destinar a ús infantil de primer cicle o a altres usos educatius.  
  
Patrimoni  
El 19 de gener de 2015, el Servei Territorial de Cultura i Esport assenyala que perquè la Direcció General de Patrimoni Cultural emeta la corresponent resolució respecte del compliment de la Llei 4/1998, d'11 de juny, de la Generalitat, del Patrimoni Cultural Valencià, s'ha de completar la documentació presentant l'estudi patrimonial a què es refereix l'article 11 de la llei mencionada.  
  
Consideracions jurídiques  
L'avaluació ambiental estratègica és l'instrument de prevenció establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La directiva esmentada s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, estableix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Acord  
Segons estableix l'article 51.2 de la LOTUP, per considerar, d'acord amb els criteris de l'annex VIII d'aquesta llei, que la modificació puntual núm. 6 del pla general d'ordenació urbana del Campello avaluada no estableix el marc per a projectes i altres activitats subjectes a avaluació d'impacte ambiental; que no incideix en el model territorial, ni afecta els objectius de qualitat ambiental o el desenvolupament equilibrat del territori, que el seu desenvolupament no té incidència en la gestió directa de residus o la protecció dels recursos hídrics, ni genera problemes ambientals significatius, ni provoca efectes en espais naturals, àrees o paisatges amb rangs de protecció reconeguts en els àmbits nacional, comunitari o internacional i, tenint en compte els informes emesos, es pot concloure que la modificació puntual núm. 6 del pla general mencionat no presenta efectes significatius sobre el medi ambient i per tant se sotmet al procediment d'avaluació ambiental i territorial estratègica simplificat.  
D'acord amb allò que s'ha exposat, s'acorda:  
Emetre l'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 6 del pla general d'ordenació urbana del Campello, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació d'acord amb la seua normativa sectorial, i l'Ajuntament ha de:  
- Corregir l'error en plans respecte del canvi de qualificació per al total de la parcel·la.  
- Verificar la incidència del risc d'inundació i adoptar, si és el cas, les condicions d'adequació de les edificacions a implantar en desplegament de la modificació proposada, que de l'anàlisi es deriven.  
- Obtindre, de l'òrgan de la conselleria competent en cultura, la preceptiva resolució en relació amb el compliment de la Llei 4/1998, d'11 de juny, de la Generalitat, del Patrimoni Cultural Valencià.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'ha procedit a l'aprovació de la modificació en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es refereix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
A la vista de tot això, la Comissió d'Avaluació Ambiental acorda: emetre un informe ambiental i territorial estratègic favorable en el procediment simplificat de la modificació puntual núm. 6 del PGOU del Campello per considerar que no té efectes significatius en el medi ambient.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
Cosa que li notifique perquè en prenga coneixement i tinga els efectes oportuns.  
La qual cosa se certifica abans de l'aprovació de l'acta corresponent i a reserva dels termes precisos que se'n deriven, d'acord amb el que autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 12 de juny de 2015.- El secretari de la Comissió d'Avaluació Ambiental: José del Valle Arocas.»  
  
València, 29 de setembre de 2015.- El director general de Medi Natural i d'Avaluació Ambiental: Antoni Marzo i Pastor.